**MUNICIPIUL SATU MARE**

**Aparatul de specialitate al Primarului**

**Arhitect Șef**

**Nr. 9570/13.02.2025**

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Arhitect-Șef, formulează următorul:

 **RAPORT DE SPECIALITATE**

la proiectul de hotărâre pentru modificarea Hotărârii Consiliului Local al municipiului Satu Mare nr. 231/26.07.2022 și a Hotărârii Consiliului Local al municipiului Satu Mare nr.257/04.08.2022

Prin Hotărârea Consiliului Local al municipiului Satu Mare nr. 231/26.07.2022 s-a aprobat documentația P.U.Z.-Lotizare în vederea construirii de locuințe individuale, acceptarea ofertei de donație și introducerea teren în intravilan, amplasament: Satu Mare, str.Odoreului.

Întrucât în art. 5 din Hotărârea sus-menționată a fost menționat faptul că:,, Autorizațiile de construire se vor elibera numai după operarea donației în evidențele C.F. precum și a preluării acestuia prin proces verbal de predare -primire de către autoritatea locală, respectiv dovada echipării tehnico-edilitare (apă-canal, gaz, energie electrică), în conformitate cu art. 13 alin.2, art.28 alin 1 și alin.2 din Regulamentul General de Urbanism , iar ulterior aprobării prin Hotărârea Consiliului Local nr.257/04.08.2022 s-a constatat că s-a strecurat o eroare materială în cuprinsul articolului 5 dispunându-se îndreptarea acesteia în sensul menționării faptului că:,, dovada donării terenului se va face în maxim 6 luni după executarea lucrărilor privind rețelele tehnico-edilitare, infrastructură rutieră și iluminat.

 Dat fiind faptul că prin cererea înregistrată la Primăria Satu Mare sub nr. 2790/17.01.2025 beneficiarul arată că nu poate asigura echiparea tehnico-edilitară înainte de emiterea autorizației de construire fiind blocat de refuzul furnizorilor de energie care aprobă proiectele de extindere de rețea doar după ce există construcție pe teren sau cel puțin autorizația de construire emisă, și luând în considerare prevederile Legii nr.123 din data de 10.07.2012 a energiei electrice și a gazelor naturale unde în art.3 pct.45 extinderea rețelei de distribuție este definită ca fiind,, dezvoltarea rețelei electrice de distribuție de interes public deținută de operatorul de distribuție concesionar prin realizarea, într-o zonă în care nu există rețea, situată în intravilanul sau extravilanul unei localități electrificate/neelectrificate, a unor noi capacități de distribuție și efectuarea lucrărilor de întărire a rețelei electrice strict necesare, în vederea racordării unuia sau mai multor utilizatori de rețea, în vederea materializării documentaței P.U.Z. aprobate propunem modificarea art. 5 din Hotărârea sus-menționată astfel încât ,,Autorizațiile de construire pentru locuințele individuale se pot elibera și înainte de asigurarea echipării tehnico-edilitare apă-canal, gaz, energie electrică``.

Totodată datorită modificării art.5 se impune abrogarea art.2 din HCL nr.257/04.08.2022. De asemenea propunem abrogarea art.3 alin.2 din HCL nr.231/26.07.2022.

Față de cele de mai sus şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ,cu modificările și completările ulterioare, potrivit căruia Consiliul local are atribuţii în administrarea domeniului privat al municipiului, înaintăm prezentul proiect de hotărâre consiliului local cu propunere de aprobare

  **Arhitect Șef**

 **Burgye Ștefan**

Întocmit

Gerenyi Maxim Bianca